fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi fi fi fi fi fi fi fi en ru fi fi fi fi fi fi hbs_lat fi fi fi en fi fi fi fi fi en fi fi fi fi fi fi fi fi fi fi fi fi fi fi fi hbs_lat en fi en en fi en hu fi en es fi en lt fi en it fi en fi fi fi fi fi fi fi fi fi fi fi fi fi fi de fi fi fi hu fi fi fi fi id fi fi fi fi fi fi fi fi fi fi fi fi fi fi fi fi en fi en fi fi fi fi fi
Luontopohjaiset ratkaisut kaupunkien sietokyvyn parantamiseksi ilmastonmuutoksessa | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Luontopohjaiset ratkaisut kaupunkien sietokyvyn parantamiseksi ilmastonmuutoksessa
Kestääkö kaupunkisi ilmastossa tapahtuvat muutokset? Kaupungeilta edellytetään kestäviä ja sietokykyisiä palveluita ja infrastruktuuria ilmaston muuttuessa yhä epävakaammaksi. VTT kehittää ja arvioi innovatiivisia luontopohjaisia ratkaisuja (nature-based solutions, NbS), joilla voidaan auttaa kaupunkeja ympäri maailmaa lieventämään ja ratkaisemaan ilmastonmuutokseen, äärimmäisiin sääolosuhteisiin, biologisen monimuotoisuuden häviämiseen, katastrofiriskiin ja muihin ongelmiin liittyviä haasteita.
Keskeiset faktat: Luontopohjaiset ratkaisut kaupunkien ilmastonmuutoksen sietokyvyn parantamiseksi
Äärimmäisten sääilmiöiden lisääntyessä ja voimistuessa kaupungeilta edellytetään uudenlaisia ratkaisuja.
Luontopohjaisissa ja integroiduissa sinisen, vihreän ja harmaan infrastruktuurin ratkaisuissa hyödynnetään ekologisia prosesseja ja olemassa olevia luonnonpiirteitä yhteiskunnallisiin haasteisiin vastaamiseksi.
Luontopohjaisilla ratkaisuilla voidaan tukea kestävän kehityksen tavoitteiden, Euroopan unionin vihreän kehityksen ohjelman tavoitteiden ja muiden sellaisten poliittisten tavoitteiden saavuttamista, joiden edistämät sietokyvyn muutokset hyödyttävät yhtä lailla sekä ihmisiä että maapalloa.
VTT luo innovatiivisia ja räätälöityjä luontopohjaisia ratkaisuja sekä auttaa arvioimaan niiden hyötyjä integroidussa kaupunkiekologisessa kehyksessä tapahtuvassa ilmastoon ja veteen liittyvien haasteiden ratkaisemisessa.
Solution Sales Lead, Smart energy & built environment
Äärimmäiset sääilmiöt vaarantavat kaupunkeja
Äärimmäisten sääilmiöiden määrän ja voimakkuuden kasvu lisäävät maailmanlaajuisesti tarvetta ilmastonmuutokseen sopeutumiseen. Kaupungit eri puolilla maailmaa altistuvat erilaisille riskeille, mutta usein tehokkaimmat ratkaisut sietokyvyn parantamiseksi ja riskien lieventämiseksi perustuvat luonnon omiin prosesseihin. Me VTT:llä hyödynnämme asiantuntijuuttamme sosiaalis-ekologis-teknologisen järjestelmäanalyysin ja sinisen, vihreän ja harmaan infrastruktuurin suunnittelun sekä luontopohjaisten ratkaisujen vaikutusten arvioinnin aloilla saadaksemme sidosryhmät mukaan tehokkaisiin luontopohjaisten ratkaisujen suunnittelu-, toteutus- ja hallintaprosesseihin.
Kiihtyvä kaupungistuminen tekee kaupungeista yhä riskialttiimpia sään ääri-ilmiöiden voimistumiselle ja muille ilmastonmuutoksen vaikutuksille, mikä johtaa ympäristön tilan heikkenemiseen ja luonnon monimuotoisuuden vähenemiseen. Kaupunkialueet ovat erityisen alttiita tulville ja pintavalunnoille, koska läpäisemättömät pinnat kuten tiet, pysäköintialueet, jalkakäytävät ja rakennukset estävät veden pääsyn maaperään. Tämä vaikuttaa veden pilaantumiseen, vähentää pohjavesivarojen uusiutumista ja lisää ikääntyvään infrastruktuuriin kohdistuvia paineita. Myös muut ilmaston ääri-ilmiöt, kuten korkea lämpötila, aiheuttavat terveys- ja ympäristöriskejä, sillä tiheään asutut kaupunkialueet ovat lämpiminä kuukausina huomattavasti lämpimämpiä kuin vähemmän tiheästi asutetut esikaupunki- tai maaseutualueet. Monenlaisiin kaupunkeja koskeviin haasteisiin suunnitellaan luontopohjaisia ratkaisuja. Yleisiä kaupunkien luontopohjaisilla ratkaisuilla saatuja hyötyjä ovat esimerkiksi:
Tulvien esiintyvyyden ja vakavuuden vähentäminen luonnonmukaisten veden talteenoton ja/tai imeyttämisen mahdollistavien ratkaisujen avulla (esim. sadepuutarhat, imeytysaltaat ja viivytysaltaat). Ks. esimerkkejä Tampereella toteutetusta luontopohjaisesta ratkaisusta.
Pintaveden laadun parantaminen valumavesiä suodattamalla (esim. biosuodattimet, notkelmat ja kosteikot). Esimerkkinä voidaan mainita Vantaalla Stormfilter-hankkeen kautta toteutettu teiden valumavesiä suodattava biosuodatin.
Kaupunkien lämpenemisen vähentäminen paikallista mikroilmastoa hallitsemalla (hyödyntämällä esim. puita, puistoja, puutarhoja sekä vihreää infrastruktuuria, kuten viherkattoja ja -seiniä). Ks. esimerkkejä Eindhovenin kaupungin lämpenemisen vähentämiseksi toteutetusta luontopohjaisesta järjestelmästä.
Sosiaalisten yhteyksien tukeminen sekä ihmisten terveyden ja hyvinvoinnin parantaminen (hyödyntämällä esim. viljelypalstoja ja monitoimisia viheralueita, jollaisia on toteutettu Genovassa)
Luontopohjaista innovointia ilmastonmuutosta kestäville kaupungeille
Vihreän ja sinisen infrastruktuurin ratkaisujen integrointi perinteiseen harmaaseen infrastruktuuriin tarjoaa kustannustehokkaan keinon lisätä kaupunkien ilmastokestävyyttä ja vesihuollon joustavuutta sekä lisätä luonnon monimuotoisuutta. Paikalliset ja alueelliset ekosysteemit tarjoavat olennaista luonnonpääomaa ilmastonmuutokseen sopeutumiseen. Luontopohjaiset ratkaisut luovat tai lisäävät rakennetun ympäristön ja biosfäärin välisiä yhteyksiä ja parantavat näin kaupunkialueiden kykyä sietää ilmastonmuutosta tarjoamalla ekosysteemipalveluja, jotka välittävät ilmastollisten stressitekijöiden vaikutuksia.
Luontopohjaisissa ratkaisuissa (UNaLab-projekti, EviBAN-hanke) ja integroiduissa sinisen, vihreän ja harmaan infrastruktuurin ratkaisuissa (Stormfilter-projekti, CLASS-hanke) puututaan luonnonpiirteiden ja ekosysteemeihin perustuvien prosessien avulla yhteiskunnallisiin haasteisiin, kuten tulviin, ympäristön saastumiseen, biologisen monimuotoisuuden vähenemiseen ja ihmisten hyvinvointiin. Luontopohjaisten ratkaisujen ainutlaatuinen piirre on niiden kyky tuottaa samanaikaisesti useita ympäristöön liittyviä, sosiaalisia ja taloudellisia sivuhyötyjä ja samalla parantaa kykyä sietää ilmastonmuutoksen vaikutuksia. Yleisimpiin luontopohjaisiin ratkaisuihin lukeutuvat monitoiminnalliset viheralueet, sadepuutarhat ja viherkatot, joita käytetään hulevesien hallintaan, kaupunkisaarekeilmiön lieventämiseen ja saasteiden vähentämiseen.
Tehdään yhteistyötä luontopohjaisissa- ja hybridikaupunkiratkaisuissa
VTT voi ottaa kanssanne sidosryhmät mukaan yhteistyöhön perustuviin suunnittelu-, toteutus- ja hallintaprosesseihin, kuten luontopohjaisten ratkaisujen yhteiskehittelyyn sekä sellaisen seuranta- ja arviointisuunnitelman laatimiseen ja toteuttamiseen, jossa otetaan huomioon kaikki luontopohjaisten ratkaisujen ekologisilla, sosiaalisilla, teknologisilla ja taloudellisilla aloilla esiintyvät hyödyt ja tarvittavat kompromissit. VTT:n monitieteelliset asiantuntijat soveltavat edistynyttä osaamistaan luodakseen innovatiivisia luontopohjaisia ratkaisuja ja integroituja sinisen, vihreän ja harmaan infrastruktuurin konsepteja, jotka räätälöidään kunkin ympäristön ja asiakkaiden tarpeiden mukaisiksi. Teemme yhteistyötä asiakkaidemme kanssa tarjotaksemme älykkäitä, luotettavia ja kestäviä ratkaisuja sekä optimoidaksemme samalla mahdollisia sivuhyötyjä. Luontopohjaisista ratkaisuista ei ole mahdollista tehdä yhtä sellaisenaan kaikkialle sopivaa mallia.
Tarjoamme mielellämme asiantuntevaa ohjausta, jota tarvitsette ainutlaatuisen luontopohjaisen ratkaisunne onnistuneeseen suunnitteluun, toteuttamiseen ja arviointiin.
Lue tästä julkaisumme aiheesta kaupunkien luontopohjaiset ratkaisut
Aiheeseen liittyvät uutiset ja tarinat
Kolme komponenttia kestävälle kehitykselle: Syväteknologia, niukkuus ja uusintava talous
Hiilineutraali rakentaminen edellyttää alan yhteistyötä – ja se alkaa nyt
Kohti parempaa asumisterveyttä – avuksi uudet puupohjaiset materiaalit
luontopohjaisten ratkaisujen ja hybridin sini-viher-harmaan infrastruktuurin valinta, seuranta- ja arviointijärjestelmien yhteiskehittely ja kehittäminen, vaikutusten arviointi
View profile in Cris portal
luontopohjaisten ratkaisujen ja hybridin sini-viher-harmaan infrastruktuurin suunnittelu, valinta ja yhteiskehittäminen, vaikutusten arviointi ja tiedonhallinta
View profile in Cris portal
luontopohjaisten ratkaisujen ja hybridin sini-viher-harmaan infrastruktuurin suunnittelu, toteutuksen seuranta ja vaikutusten arviointi
View profile in Cris portal
toisiinsa liittyvien sosiaalisten, ekologisten ja teknologisten haasteiden arviointi, luontopohjaisten ratkaisujen ja hybridin sini-viher-harmaan infrastruktuurin valinta ja suunnittelu
View profile in Cris portal
luontopohjaisten ratkaisujen ja hybridin sini-viher-harmaan infrastruktuurin valvontajärjestelmän suunnittelu ja toteutus; tiedonhallinta ja vaikutusten arviointi
View profile in Cris portal
luontopohjaisten ratkaisujen ja hybridin sini-viher-harmaan infrastruktuurin mallinnus ja suunnittelun optimointi; tiedonhallinta ja vaikutusten arviointi
View profile in Cris portal
Smart City -suunnittelu ja päätöksenteko
Älykkäät sähköverkot ja energiajärjestelmät
Olet ehkä kuullut vaatteista, jotka on valmistettu kokonaan kierrätyspuuvillasta tai puusta? Ne ovat vain esimerkkejä materiaalituotannon mullistuksista, jotka säästävät luonnonvaroja.
Lisää aiheeseen liittyvää sisältöä
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022